**Vojenská akadémia v Brne** (VA) bola pôvodne vojenská vysoká škola technického smeru v Brne, existujúca v období rokov 1951 – 2004. Zanikla s ostatnými českými vojenskými vysokými školami zlúčením do Univerzity obrany.

História
--------

Brnianska Vojenská akadémia bola založená 15. augusta 1951 rozkazom prezidenta Československej republiky Klementa Gottwalda pod názvom Vojenská technická akadémia (VTA). Základom školy sa stali pedagógovia, budovy i materiálne vybavenie Vysokej školy technickej Dr. Eduarda Beneša v Brne (dnešné Vysoké učení technické v Brne), ktorá bola 2. októbra 1951 zrušená. V dobe založenia tvorilo VTA sedem fakúlt: delostrelecká, tanková, letecká (strojná), ženijná (stavebná), elektrotechnická, chemická a železničná. Podľa vzoru sovietskych vojenských akadémií bola v roku 1954 pomenováva po Antonínovi Zápotockom, čím získala názov Vojenská technická akadémia Antonína Zápotockého (VTA AZ). Po reorganizácií vojenských vysokých škôl v roku 1958 došlo k jej zlúčeniu s Vojenskou akadémiou Klementa Gottwalda v Prahe a názov bol zmenený na Vojenská akadémia Antonína Zápotockého (VAAZ). Po zamatovej revolúcii bolo v roku 1990 z názvu školy odstránené meno komunistického prezidenta Antonína Zápotockého. Škola zanikla v roku 2004 zlúčením s Vysokou vojenskou školou pozemného vojska vo Výškove a Vojenskou lekárskou akadémiou Jana Evangelistu Purkyně v Hradci Králové. Tak vznikla Univerzita obrany. Bývalá Vojenská akadémia sa stala základom Fakulty vojenských technológií Univerzity obrany v Brne.

Zameranie
---------

Akadémia poskytovala okrem vojenského technického štúdia aj vojenské veliteľské štúdium, ktoré pripravovalo dôstojníkov ČSĽA na výkon vysokých veliteľských a technických funkcií. Na VAAZ študovali aj zahraniční študenti. Na konci svojej existencie mala akadémia tieto fakulty: veliteľskú a štábnu, vojensko-technickú, letectva a protivzdušnej obrany.

Známi absolventi zo Slovenska
-----------------------------

Podľa slovenskej Wikipédie, Vojenskú akadémiu v Brne absolvovali

* genplk. Ing. Imrich Andrejčák
* gen. Ing. Milan Cerovský
* genmjr. Ing. Ján Čmilanský
* genmjr. Ing. Jozef Dunčko
* genpor. Ing. Jaroslav Ešmír
* genmjr. Ing. Ľudovít Gál
* genmjr. Ing. Marián Horský
* genmjr. Ing. Gašpar Hozman
* genpor. Ing. Július Humaj
* genmjr. Ing. Dušan Humený
* genmjr. Ing. Ján Kačmár
* genmjr. Ing. Miroslav Kováč (generál)
* genmjr. Ing. Ervín Ľahký
* genmjr. Ing. Pavel Macko, CSc.
* gen. Ing. Milan Maxim
* genmjr. Ing. Marián Mikluš
* genmjr. Ing. Ondřej Novosad
* genmjr. Ing. Ján Pančík
* genmjr. Ing. Ján Puškár
* genmjr. Ing. Milan Stráňava
* genplk. Ing. Jozef Tuchyňa
* genpor Ing. Jaroslav Vývlek

Galéria
-------

**Informácie o štúdiu vo VA AZ**

* 
* 
* 
* 
* 
* 

**Budovy bývalej VA AZ**

* Sídlo velenia VA AZSídlo velenia VA AZ
* 1. fakulta VA AZ1. fakulta VA AZ
* 2. fakulta VA AZ2. fakulta VA AZ
* 3. fakulta VA AZ3. fakulta VA AZ
* Internáty ul. ChodskáInternáty ul. Chodská
* Internáty ul. Dobrovského Internáty ul. Dobrovského

**Absolventské insígnie**

* Vysokoškolský diplom absolventa školy rok 1978Vysokoškolský diplom absolventa školy rok 1978
* Logo školyLogo školy
* Vysokoškolský odznak absolventa školy od roku 1990Vysokoškolský odznak absolventa školy od roku 1990
* Vysokoškolský odznak absolventa školy do roku 1989Vysokoškolský odznak absolventa školy do roku 1989
* Odznak vzorného posluchača školyOdznak vzorného posluchača školy

Referencie
----------

1. 1 2   *Fakulta vojenských technologií Univerzita obrany* [online]. Brno: Univerzita obrany, [cit. 2018-05-25]. Dostupné online.

Externé odkazy
--------------

* 
* 
* Bulletin VAAZ Brno

Iné projekty
------------

Commons
* Spolupracuj na Commons Commons ponúka multimediálne súbory na tému **Vojenská akadémia v Brne**